През есента на 1854 "Пънджаб" е дооборудван и на 2 януари 1855 е зачислен във флота под командването на кап. Джон Йънг. На 9 януари 1855 фрегатата участва в кампанията за превоз на 10-и хусарски и 12-и кавалерийски полк от Бомбай през Суец до бойните полета на Крим. По време на това свое първо плаване "Пънджаб" демонстрира превъзходните си качества, като често се налага да намалява ветрилната си площ и парата на машините си, за да не изостават другите кораби от флотилията.